kardosdrur/scandi-wiki huggingface dataset:
Ålekiste

En ålekiste er et redskab til fangst af ål. Den benyttes både i mindre vandløb eller bække i en meget primitiv form som en kasse, stillet på tværs i løbet, hvori ålen under sin vandring opfanges, og i de større åløb, hvor de i reglen anbringes ved møller eller fabrikker på sådanne steder, hvor der er større vandkraft end den, der benyttes til driften af fabrikken. Her er da sluser anbragte tværs over løbet, og når disse åbnes (mere eller mindre efter forholdene), styrter vandet igennem dem ud i et kasseformet rum med plankelagt gulv og foran et gitterværk af træ. I gulvet er en firkantet åbning, der fører ned til en gennemhullet fangstkasse, som optager den fisk, navnlig ål, som følger med vandet gennem de åbne sluser.

Ålekistevej i København har navn efter dette fiskeredskab.

Se også 
 Ruse
 Ålekurv

Fiskegrej
Ålekurv

En ålekurv er et specieltdesignet fiskeredskab til indfangning af ål. Ålekurve er fremstillet af vidjer, der er flettet i en pæreform og som ruse indrettet redskab, der fortøjes på havbunden ved hjælp af sten eller anden fortøjning.

Se også 
 Ålekiste
 Ruse

Fiskegrej
Åletat

En åletat er et slags mederedskab, der benyttes ved ålefiskeri i ferske vande. En regnorm anbringes på enden af en silkesnor, som forsynes med en ringe vægt og fires til bunds. Når ålen har bidt på ormen, hales den op med snoren.

Fiskegrej
Evaristo Felice dall'Abaco

Evaristo Felice dall'Abaco (født 12. juli 1675, Verona, død 12. juli 1742, München) var en italiensk komponist, violonist og cellist.

Levede fra 1704 som kammermusiker (cellist) ved hoffet i München. Som komponist af kammermusik er han jævnbyrdig med Corelli. Et udvalg af hans arbejder foreligger i nyere udgave ved Adolf Sandberger i Denkmäler der Tonkunst in Bayern fra 1900.

Kilder og henvisninger 

 Salmonsens konversationsleksikon

Komponister fra Italien
Abbate

Abbate (af italiensk) kaldes i Italien den unge gejstlige, der har modtaget tonsuren, men endnu ikke er blevet præst.

Se også 
Abbé.

Kilder og henvisninger 
Salmonsens konversationsleksikon

Romerskkatolske kirke
Kirkelige titler
Cleveland Abbe

Cleveland Abbe (født 3. december 1838 i New York, død 28. oktober 1916 i Montana) var en amerikansk astronom og meteorolog.

Abbe blev i 1860 ansat ved Coast and Geodetic Survey i Washington, i 1867 som assistent ved Naval Observatory sammesteds, i 1868 som direktør for observatoriet i Cincinnati, i 1871 som meteorolog ved Weather Bureau i Washington og fra 1886 som professor i meteorologi ved Columbian College. I fagtidsskrifter har han publiceret en række astronomiske afhandlinger om kometer, stjernetåger m.v. I årene 1873-1888 udgav han Annual summary and review of progress in meteorology.

Kilder 
 

Astronomer fra USA
Professorer fra USA
Ansatte ved George Washington University
Amerikanere i 1800-tallet
Amerikanere i 1900-tallet
Personer fra New York City
Meteorologer fra USA
Ernst Abbe

Ernst Abbe (født 23. januar 1840 i Eisenach, død 14. januar 1905 i Jena) var en tysk optiker.

Abbe studerede i Jena og Göttingen og tog det sidste sted doktorgraden med en fysisk afhandling. Han bosatte sig i Jena 1863 som privatdocent i matematik, fysik og astronomi og blev ekstraordinær professor ved universitet 1870. Siden 1866 havde Abbe stået i forbindelse med Carl Zeiss, der ønskede hjælp til forbedring af mikroskopet. Denne hjælp blev i rigeligt mål ydet af Abbe, der udarbejdede instrumentets teori med en grundighed som ingen anden, og ved hvis hjælp værket nåede op til en ledende stilling på verdensmarkedet. 1875 blev Abbe deltager i forretningen, og da Zeiss var død i 1888, overtog Abbe helt ledelsen. Værket gav nu et stort overskud, men Abbe ville ikke drive det til egen fordel; han oprettede 1891 et kooperativt foretagende, "Carl Zeiss Stiftelsen", til hvilken han overdrog hele fabrikationen. Herved sikredes der arbejderne gode vilkår, samtidig med at stiftelsen kunne bortgive store summer til almennyttige øjemed.

Da Abbe havde set, at de eksisterende glassorter ikke var tilstrækkelige til at fjerne alle fejl i mikroskopet, tog han sig for sammen med Otto Schott at fremstille nye glassorter. Med statsstøtte oprettedes Det glastekniske Institut i Jena, hvorfra der er udgået fortrinlige glassorter, ikke alene til optisk brug, men også til fremstilling af termometre og kemiske glasartikler. 

Abbe-krateret på Månen er opkaldt efter ham.

Eksterne henvisninger 
 

Fysikere fra Tyskland
Optikere
Professorer fra Tyskland
Ansatte ved Jena Universitet
Medlemmer af Leopoldina
Tyskere i 1800-tallet
Tyskere i 1900-tallet
Personer fra Thüringen
Astronomer fra Tyskland
Akha

Akha er en bjergstamme i Kina, Laos, Myanmar og det nordlige Thailand. I Thailand er de blandt de seks hovedbjergstammer. I de nordlige thailandske provinser Chiang Rai og Chiang Mai bor der 80.000 medlemmer af stammen. Den stammer oprindelig fra Kina og Tibet.

Folkeslag i Thailand
Folkeslag i Kina
Folkeslag i Laos
Folkeslag i Burma
Karen (folkeslag)

Karén-folketeller Karénerne er en etnisk gruppe, der lever i Irrawaddy deltaet og i den østlige del af Burma (Myanmar) (hvor der er omkring 7.000.000) samt det vestlige Thailand (hvor der er ca. 400.000).

Omkring 1/3 af Karen-folket er kristne, i modsætning til Burmas Omkring 90% buddhister. Den burmesiske regerings undertrykkelse af religionsfriheden er derfor et et særlig stort problem for denne folkegruppe, netop fordi Karen-folket udover at kræve retten til at dyrke en anden religion end flertallet af befolkningen, samtidig også ønsker et vidtgående selvstyre.

Karénerne i Burma

Baggrunden 
Karenfolket i Burma er i dag den næststørste stamme i landet, men for hundred og halvtreds år siden var de kaldet af deres mere magtfulde naboer bumanerne for "Vilddyr fra bjergene".

På den tid var de uorganiseret og levede i de tætte skove der dækkede landet, særligt på bjergryggene som gav dem beskyttelse. De havde ikke noget skriftsprog og blev afholdt i fanget af frygten, der gjorde deres liv uforanderligt og forhindrede dem i at ændre deres skikke, som de havde modtaget fra deres forfædre.

De var ikke et krigerisk folk og søgte sikkerhed ved tilbagetrækning fra floderne, som den gang var de eneste forbindelse veje, og de byggede deres små landsbyer højt oppe i bjergene eller andre vanskeligt tilgængelige steder. Her levede de i fattigdom men ikke uden håb om at deres efterkommere en dag ville få det bedre. Men nu ligesom jagede fugle de formanede deres børn, som sidder på hug ved de primitive lave borde til at spise deres ris, "Spis hurtigt, Spis hurtigt. Burmanerne kommer!"

Deres oprindelse er ukendt. Navnet "Karen" skyldes en forveksling med "Kachin", en helt anden etnisk gruppe i det nordlige Burma.

Udbredelse 
Den eneste del af Burma som kan blive kaldt Karenland er det som ligger øst for Toungoo eller Taungoo. Her i bjergene landsbyerne har aldrig blevet påvirket af deres mere magtfulde Burmanske naboer og i flere områder har de bevaret deres Karen navne. I andre områder de er kendt ved deres burmesiske navne og viser indflydelse fra de undertiden har været underlagt.

Se også 
 Karen National Union

Eksterne links 
 J. Andersen: "Karenerne i Siam" (Geografisk Tidsskrift, Bind 31; 1928) * (den samme tekst)
 Karener vil blive i regnskoven. 
 Et folks kamp for frihed. Om karénerne 
 De gør os ulovlige. Karénernes ret til jorden
 Befolkning, kultur og religion i Thailand 
 Burma – Etnicitet og nationalisme i historisk perspektiv
 Burma’s Longest War; anatomy of the Karen Conflict (march 2011) 
 Karen Human Rights Group. En selvstændig forening der har dokumenteret brud på menneskerettigheder i Burma siden 1992

Bøger på dansk 
 Davong Guu – en karénlandsby i Thailand; Kirsten Ewers Andersen. 126 sider, Udhigiver: Nationalmuseet (1979)  
 Bassebo, Bertha: Skal det være os? Forlaget Skarv, København 1982 , 9788775450053
 Carsten Jensen: Det glemte folk. En rejse i Burmas grænseland; 2004. 
 Verdens Kvinder – Kvinders Verden; Nationalmuseet; 1977.

Bøger på engelsk 
 Burma Pamphlets No. 8. The Karens of Burma by Harry I. Marshall

Folkeslag i Asien
Urfolk
Folkeslag i Burma
Folkeslag i Thailand
Hmong

Hmong eller Hmong-folket er en befolkningsgruppe som lever i de bjergrige egne af Sydøstasien, i det (sydlige Kina samt de nordlige dele af Thailand, Vietnam, Laos) og i mindre omfang også i Burma (Myanmar). Hmong-folket stammer oprindeligt fra det sydlige Kina, hvorfra nogle udvandrede i det 18. århundrede og drog sydpå til bakke- og bjergområderne i den nordlige del af Sydøstasien. Der lever ca. 9,6 mio. Hmong i Kina ifølge folketællingen i 2000, hvortil kommer 1½-2 millioner i de øvrige lande.

Eksterne links 
 WWW Hmong Homepage – med Hmong nyheder, historiske og kulturelle informationer, m.m. 
 Hmong Studies, Internet Resource Center – med Hmong Studies Journal udgivet siden 1996 

Folkeslag i Asien
Folkeslag i Kina
Folkeslag i Thailand
Folkeslag i Laos
Folkeslag i Vietnam
Chao Phraya

Chao Phraya (, Maenam Chao Phraya) er en flod i Thailand med udmunding ved Bangkok. Adskillige færgeruter sejler på floden og udgør en væsentlig del af byens Bangkoks offentlige transport. Der findes også guidede turistture på floden, der gør holdt ved flere af de berømte templer langs Chao Phraya.

Etymologi 
På gamle europæiske kort er floden benævnt Menam eller Mae Nam ( แม่น้ำ), hvilket er thai-ordet for flod. Landmåler og kartograf James McCarthy (1853–1919), der tjente som generaldirektør for den siamesiske regerings landmålingskontor, skrev at "Me Nam er en generisk betegnelse, hvor me indikerer "moder" og nam "vand", og tilnavnet Chao P'ia indikerer at det er hovedfloden i Kongeriget Siam.

I ældre engelsksprogede publikationer i Thailand er navnet Chao Phraya ofte oversat som River of Kings (dansk: Kongernes Flod eller Kongefloden)

Kilder/referencer 

Vandløb i Thailand
Chulalongkorn (universitet)

Chulalongkorn University er Thailands ældste universitet, det ligger i Bangkok og blev grundlagt i 1917. 

Chulalongkorn University er placeret som nummer 245 på verdensranglisten over universiteter, med placering som nummer 51 inden for specialerne kemitekniologi og moderne sprog (2017)

Referencer 

Universiteter
Bangkok
Etableret i 1917
Wilhelm von Abbema

Wilhelm von Abbema (født 15. januar 1812 i Krefeld, død 8. november 1889 i Düsseldorf, Tyskland) var en tysk kobberstikker og raderer.

Elev i Düsseldorf af J. W. Schirmer, malede først landskaber i sin lærers manér, men fandt snart sit særlige felt i reproduktiv kunst (landskaber efter düsseldorferne, således nordmanden Cappelens Norsk Landskab m.v.).

Kilder 

 

Kobberstikkere fra Tyskland
Raderere
Tyskere i 1800-tallet
Personer fra Krefeld
Abd

Abd () er det arabiske ord for en, der er underordnet andre og er ubetinget underdanig, eksempelvis en tjener eller slave.

Ordet forekommer hyppig som led i arabiske navne, sammensatte med ordet Allah eller med et af Guds 99 hellige tilnavne, f.eks. Abd-Allah (el. Abdullah = Guds slave el. Guds tjener el. Guds tilbeder), Abd-ul-Hamid (den lovpristes tjener), Abd-ur-Rahman (den barmhjertiges tjener) osv.

Arabiske ord
Abdallah

Abdallah  har flere betydninger:

 Abdallah (drengenavn) – et drengenavn som på arabisk betyder Guds tjener.
 Abdallah (figur) – en bifigur i Tintin.
 Abdallah (Muhammed) – Profeten Muhammeds fader, en fattig købmand i Mekka, døde kort før profetens fødsel (ca. år 570).
Abrachi

Abrachi (græsk) er en medfødt misdannelse, hvor armene helt eller delvis mangler. Årsagen til denne misdannelse kan i de fleste tilfælde ikke påvises; men undertiden opstår abrachi uden tvivl derved, at strengdannelser i fosterhinderne eller selve navlestrengen har slynget sig så fast om vedkommende legemsdel, at den ikke har kunnet udvikle sig normalt, ja undertiden ligefrem "amputeres" ved denne omsnøring.

Medfødte misdannelser, deformiteter og kromosomafvigelser
Absalom

Absalom eller Avshalom (hebraisk: אַבְשָלוֹם, Fredens fader) var ifølge den hebraiske bibel den tredje søn efter Israels Kong David. Han beskrives i Bibelen som værende beundret for sin skønhed.

Da Absaloms søster Tamar blev voldtaget af deres halvbroder Amnon, lod han denne dræbe ved et gæstebud. Han flygtede og opholdt sig i Geshur i tre år, til det lykkedes Joab ved list at få David til at kalde ham tilbage og tilgive ham. Absalom lagde nu an på at vinde kongeværdigheden. Han optrådte i kongelig pragt, leflede for folket, søgte at vække had til sin fader, og, da alt var forberedt, rejste han en opstand. David måtte hovedkulds forlade sin hovedstad fulgt af trofaste venner, og Absalom tog den i besiddelse. Men gengældelsen ramte ham snart. Davids gamle rådgiver, Achitofel, der havde sluttet sig til Absalom, rådede ham klogt nok til straks at forfølge David, men Absalom fulgte Davids Ven, den listige Husais råd: at opsætte forfølgelsen, til en større hær var samlet. Det blev hans ulykke: en hær samlede sig nemlig nu om David, og i Efraims skov led Absalom nederlag. Han selv blev til sin faders sorg og mod hans befaling dræbt af Joab, mens han i sit lange hår hang fast i et egetræ (i ældre bibeltekster kaldet en terebinte).

Referencer

Eksterne henvisninger 

 Anden Samuelsbog 18 (Bibelen 1931)
 Bibelen på Internet (1992-udgaven)

Personer i Det Gamle Testamente
Absyrtos

Absyrtos, søn af Aietes, bror til Medea. På  flugten  fra Kolchis sønderhuggede Jason og Medea ham og kastede hans ligdele i havet for at standse forfølgerne.

Kilder og henvisninger 
Salmonsens konversationsleksikon

Personer i græsk mytologi
Adelkone

Adelkone var i det ældre danske retssprog (indtil 16. årh.) betegnelsen for ægtehustruen i modsætning til frillen eller slegfreden.

Se også
Odelbonde/Adelbonde

Kilder og henvisninger 

Salmonsens konversationsleksikon

Familie
Legoland

Legoland er et mærke og varemærke, ejet af Merlin Entertainments, for forlystelsesparker, som har legetøjet Lego som tema. Den første park åbnede i Billund i 1968 som en udendørsudstilling med Lego-huse, landskaber, kørende tog og sejlende skibe. Det blev suppleret med en trafikskole, et stort Lego-tog, en indianerlejr, et dukketeater og en dukkesamling.

Nye parker efter samme koncept er opført i Windsor i England, Günzburg i Tyskland, Carlsbad og Winter Haven i USA, Johor Bahru i Malaysia, Dubai i Forenede Arabiske Emirater og Nagoya i Japan.

Lego solgte i 2005 parkerne til det britiske selskab Merlin Entertainments Group, som Kirkbi (holdingselskab og pengetank for Lego) er medejer af. Legoog Kirk-familien, som ejer Lego, købte ved samme lejlighed nemlig 30 procent af aktierne i selskabet. Kædens 6 parker (2015) omsatte for 1,9 mia. kroner (1. halvår 2015). i 2019 købte LEGO legoland tilbage og nu har arrangeret LEGO movie world i 2020 Lego movie world bliver lavet efter lego movie og lego movie 2 med 3 forlystelser

Legoland-parker i verden 

 Legoland Billund Resort, Billund, Danmark (indviet i 1968)
 Legoland Windsor, Windsor, England (indviet 1996)
 Legoland California, San Diego, USA (indviet 1999)
 Legoland Deutschland, Günzburg, Tyskland (indviet 2002)
 Legoland Florida Resort, Winter Haven, USA (indviet 15. oktober 2011)
 Legoland Malaysia, Johor Bahru, Malaysia (indviet 15. september 2012)
 Legoland Dubai Resort, Dubai, Forenede Arabiske Emirater (indviet 31. oktober 2016)
 Legoland Japan, Nagoya, Japan (indviet 1. april 2017)
 Legoland New York, Goshen (indviet 2021)
 Legoland Korea, Chuncheon, Provinsen Gangwon, Sydkorea (indviet 2022)

Legoland-parker på vej 
 Legoland Shanghai, Tianshan Distrikt, Shanghai, Kina (forventet åbning 2023)

Ophørte Legoland-parker 
 Legoland Sierksdorf, Sierksdorf, Vesttyskland (indviet 1973, lukket 1976, nu Hansa-Park)

Legoland Discovery Centre i verden 

I 2007 introduceres konceptet Legoland Discovery Center som et indendørs mini-Legoland. Det første åbnede i Berlin og er siden fulgt af flere, så der pr. 2015 er tretten centre fordelt på seks lande verden over.

Kilder

Eksterne henvisninger 

 Legoland Billund
En pige uden lige

En pige uden lige er en dansk film fra 1943, instrueret af Jon Iversen og Ole Berggreen efter efter manuskript af Jon Iversen baseret på Oscar Wennerstens komedie Brødrene Østermans Huskors.

Medvirkende 
 Ellen Gottschalch
 Peter Malberg
 Johannes Meyer
 Rasmus Christiansen
 Petrine Sonne
 Poul Reichhardt
 Ib Schønberg
 Maria Garland
 Inger Stender
 Hans Egede Budtz
 Svend Bille
 Randi Michelsen
 Preben Kaas

Handling 
I Strandgården på Tåsinge lever de tre brødre Østermann Lars, Nikolaj og Hans en tilbagetrukken tilværelse, de er alle tre ungkarle. De har gennem årene udviklet sig til tre originaler, som lader deres gård forfalde, og i øvrigt ikke gider tage sig af noget som helst. For yderligere at kunne pleje deres magelighed fæster de en enepige, Anna Hansen (Ellen Gottschalck) inde fra København, og de imødeser alle tre hendes ankomst med spændt forventning. Anna Hansen viser sig at være en dygtig og rapmundet pige med et dejligt lyst sind, og et friskt og sundt syn på tilværelsen.

Referencer

Eksterne henvisninger 
 

Spillefilm fra Danmark
Danske film fra 1943
Film instrueret af Jon Iversen
Moster fra Mols

Moster fra Mols er en dansk film fra 1943.
 Manuskript Axel Frische.
 Instruktion Grete Frische, Poul Bang og Carl Heger.

Medvirkende 
 Rasmus Christiansen
 Gerda Gilboe
 Inger Stender
 Agis Winding
 Christian Arhoff
 Poul Reichhardt
 Carl Fischer

Eksterne henvisninger 
 

Familiefilm fra Danmark
Danske film fra 1943
Film instrueret af Poul Bang
Komediefilm fra Danmark
Dansksprogede film
Forholt

Forholt er et bådebyggerværktøj, der har stor lighed med en antrækker.

Ekstern henvisning 
Træsmedens Håndværktøj 

Træværktøj
Juletræ (værktøj)

Juletræ er et værktøj for en træsmed og en murer. Det er førhen blevet brugt til at kratte fuger i murværk ud med, når der skulle indsættes træpropper, hvori der kunne sættes søm eller skruer der kunne holde fx en dørkarm eller et vindue på plads. Sådanne træpropper er for længst blevet afløst af ekspansionsbolte, rawlplugs eller karmskruer, der bores ind i stenene, ikke i fugerne.

Kaldes også for Fugesav eller Røvharpe.

Tækkemænd bruger også et "juletræ", til at holde kæppene på plads. Som regel er det et fladt stykke træ, med modhagere snittet på hver side. man sætter juletræet i taget, og drejer 45 grader, så modhagerne låser i stråene; På juletræet er der en skrue der holder kæppen til taget

Eksterne links 

Træsmedens Håndværktøj 

Værktøj
North Las Vegas

North Las Vegas er en by i Nevada, (USA), med  indbyggere. Den er en del af Las Vegas metropolområde. I byens udkant ligger Nellis Air Force Base.

Referencer

Eksterne henvisninger 

Byer i Nevada
Forstæder til Las Vegas
Hexamethylentriperoxiddiamin

Hexamethylentriperoxiddiamin (C6H12N2O6), kort HMTD, et krystallinsk, hvidt stof, er et overordentligt virksomt sprængstof. Som de fleste andre organiske peroxider er HMTD særdeles ustabil og kan detonere ved slag, varme, friktion, gnister, elektricitet eller UV-lys.

Antændes HMTD i fri luft, altså uden først at være fortættet, brænder det med et glimt som almindeligt skydebomuld.

Hvis man derimod inddæmmer eller sammenpresser HMTD, kan det let eksplodere.

Fremstilling 

HMTD bliver fremstillet ud fra hexamin og brintoverilte (H2O2) under anvendelse af svovlsyre til styring af syregraden. På intet tidspunkt af processen må stoffet komme i berøring med metaller.

Andet 

Molekylvægt:	208,1 g/mol 
Energitab ved fremstilling:	-384,7 kcal/kg = -1610,6 kJ/kg 
Eksplosionsvarme:
(H2O flydende):	 805 kcal/kg = 3369 kJ/kg 
(H2O damp):	 747 kcal/kg = 3128 kJ/kg 
Massefylde:	 1,57 g/cm³ 
Eksplosionstemperatur:	133 °C (nedbrydning fra 75 °C) 
Detonationshastighed: 	4500 – 5100 m/s 
Slagfølsomhed:	0,06 kp m = 0,6Nm 

Dette stof er underlagt bestemmelserne i våbenloven. Det betyder, at fremstilling, køb, transport, oplagring og anvendelse af stoffet kræver særlig godkendelse fra politiet.

Eksplosive kemikalier
Aminer
Oxygenforbindelser
Murray Rothbard

Murray Newton Rothbard (født 2. marts 1926, død 7. januar 1995) var en amerikansk heterodoks økonom og politisk filosof, som ved sin død fremstod som en af de fremmeste fortalere for moderne højre-libertarianisme og anarkokapitalisme. Han var kraftigt påvirket af den heterodokse økonomiske retning, der kaldes den østrigske skole, og især af en af dens førende fortalere Ludwig von Mises, hvis forelæsninger ved New York University Stern School of Business han fulgte i 1950'erne. I 1960'erne og 70'erne udgav han flere bøger om USA's historie, typisk koncentreret omkring oprettelsen af den amerikanske centralbank Federal Reserve System (FED) og diverse finansielle kriser, blandt andet depressionen i 1930'erne. Derudover omhandlede hans bøger politik og økonomi. Som de fleste indenfor den østrigske skole var han stærkt kritisk over for FED og det gældende brøkreservebankvæsen, som han mente gjorde bankerne insolvente, eftersom de ifølge hans tankegang lånte penge ud, som de ikke havde. Det anså han for at være bedrageri, og han anbefalede derfor en tilbagevenden til guldstandarden.

Bøger 

 Man, Economy, and State (Full Text; ) (1962)
 The Panic of 1819. 1962, 2006 edition: .
 America's Great Depression. (Full Text) (. (1963, 1972, 1975, 1983, 2000)
 What Has Government Done to Our Money? (Full Text / Audio Book) . (1963)
 Economic Depressions: Causes and Cures (1969)
 Power and Market. . (1970) (restored to Man, Economy, and State , 2004)
 Education: Free and Compulsory. . (1972)
 Left and Right, Selected Essays 1954-65 (1972)
 For a New Liberty: The Libertarian Manifesto (Full text / Audio book) . (1973, 1978)
 The Essential von Mises (1973)
 The Case for the 100 Percent Gold Dollar. . (Full Text / Audio Book) (1974)
 Egalitarianism as a Revolt Against Nature and Other Essays . (1974)
 Conceived in Liberty (4 vol.) . (1975-79)
 Individualism and the Philosophy of the Social Sciences. . (1979)
 The Ethics of Liberty (Full Text / Audio Book) . (1982)
 The Mystery of Banking . (1983)
 Ludwig von Mises: Scholar, Creator, Hero. . (1988)
 Freedom, Inequality, Primitivism, and the Division of Labor. Full text (included as Chapter 16 in Egalitarianism above) (1991)
 The Case Against the Fed . (1994)
 An Austrian Perspective on the History of Economic Thought (2 vol.) . (1995)
 Wall Street, Banks, and American Foreign Policy. (Full Text) with an introduction by Justin Raimondo. (1995)
 Making Economic Sense. . (1995, 2006)
 Logic of Action (2 vol.)  og . (1997)
 The Austrian Theory of the Trade Cycle and Other Essays. . (also by Mises, Hayek, & Haberler)
 Irrepressible Rothbard: The Rothbard-Rockwell Report Essays of Murray N. Rothbard. (Full Text.) . (2000)
 A History of Money and Banking in the United States. . (2005)
 The Libertarian Forum|The Complete Libertarian Forum (2 vol.) (Full Text) . (2006)
 Economic Controversies (to be published 2007)
 The Betrayal of the American Right  (2007)

Se også 

 Brøkreservebankvæsen
 Kvantitativ lempelse
 USA's statsgæld

Referencer 

Filosoffer fra USA
Økonomer fra USA
Liberalisme
Anarkokapitalister
Politiske filosoffer
Svanen

Svanen (Cygnus) er et markant stjernebillede på den nordlige sommerhimmel. Svanens klareste stjerner danner et tydeligt kors, hvorfor stjernebilledet også har navnet Nordkorset. Stjernebilledet har form som en flyvende svane, hvor den klareste stjerne, Deneb, danner halen mens Albireo danner hovedet sammen med en tredje stjerne.

Eksterne henvisninger 

Stjernebilleder
Rubjerg Knude

Rubjerg Knude er den højeste del af Lønstrup Klint, en ca. 15 km lang kystskrænt mellem Lønstrup og Løkken. På klinten befinder sig Rubjerg Knude fyr. Syd herfor ligger Rubjerg Plantage.

Se også 

 Mårup Kirke
 Råbjerg Mile
 Sandmile

Litteratur
  Stig Schack Pedersen (2006): Strukturer og dynamisk udvikling af Rubjerg Knude Glacialtektoniske Kompleks, Vendsyssel, Danmark, Geologisk Tidsskrift 2006, hæfte 1

Klinter i Danmark
Fredede arealer i Danmark
Hjørring Kommunes geografi
Klitter i Danmark